Sherson Lian

Sherson Lian (lahir 11 Disember 1984) ialah seorang cef selebriti dan hos televisyen Malaysia.

Kehidupan awal
Sherson lahir di Kuala Lumpur pada 11 Disember 1984 dan merupakan anak sulung daripada empat beranak. Beliau merupakan seorang berketurunan Cina-British Malaysia. Beliau mempunyai pendidikan awal di Sekolah Kebangsaan Klang. Sherson memulakan minat masakan beliau pada umur 11 tahun ketika membantu ibunya di kafe; beliau meminati masakan tempatan Malaysia seperti masakan Melayu, Kantonis, dan India. Ibunya merupakan pemilik kepada bisnes makanan chap fan atau 'nasi bajet'.

Beliau yang tidak mempunyai pendidikan rasmi di dalam bidang masakan memulakan kerjaya beliau bersama-sama keluarga; pada 2003, Sherson menguruskan Paradise Cafe di Menara Faber, Jalan Klang Lama di Kuala Lumpur. Setahun kemudian beliau memasuki Taylor's College dalam industri perhotelan sebagai perintis. Beliau kemudian menjalani latihan di Hotel JW Marriott yang memberikan peluang pekerjaan dalam perkhidmatan di pelbagai dapur di Kuala Lumpur. Sherson dan keluarganya kemudian berpindah ke Melaka untuk menguruskan kemudahan perkemahan di sana.

Kerjaya
Sherson mula terkenal apabila beliau menjadi hos utama bagi rancangan 5 Rencah 5 Rasa yang bersiaran di TV3, rancangan itu juga turut disiarkan di Asian Food Channel yang lebih luas dari segi jumlah penonton. Sherson kemudian menjadi hos bersama dengan cef Johnny Fua dalam rancangan Great Dinners Of The World yang juga bersiaran di Asian Food Channel. Pada Mei 2017, Sherson menjadi hos utama bagi rancangan terbitan asli AFC iaitu Family Kitchen with Sherson dalam siri masakan bertemakan kekeluargaan. Sherson ditemani oleh ibunya Ann Lian bagi rancangan tersebut.

Selain bidang masakan, Sherson juga merupakan ahli kepada kugiran Cross Fusion sebagai penyanyi dalam pelbagai irama muzik daripada jaz hingga fusion di festival muzik dan juga majlis korporat.

Rujukan

Pautan luar
 Biodata Sherson Lian 
 Sherson Lian di Facebook
 Sherson Lian di Twitter
 Sherson Lian di Instagram
 Sherson Lian di YouTube

Kelahiran 1984
Orang hidup
Cef Malaysia
Orang Malaysia berketurunan Cina
Orang Malaysia berketurunan Inggeris
Orang Malaysia berketurunan British
Orang dari Kuala Lumpur